Isigidimi Sama-Xosa.

Ipepa lamaxosa lenyanga.

Vol. VI.

LOVEDALE, SOUTH AFRICA, JANUARY 1, 1876.

No. 64

Isigidimi samaxosa.

UKUMISELWA EBUFUNDISINI  
KONTSUNDU.

Umhla we *2* ka December ubungumhla omkulu, esitembayo ukuba awusokuza ulityalwe ngama Afrika onke. Ngawo lomhla kwakuko intlanganiso enkulu e-Lovedale yabamhlope nabantsundu, abapati nabapatwa, abafundisi nabafundiswa. Andinako nokuti yayi yintlanganiso yomgcobo ndingenako kanjako nokuti yayi yeyosizi; kodwa inye into endiyaziyo kupela kukuba abamhlope nabantsundu ababeko kuyo, imipefumlo yabo yayi camanga ngabo ubukulu botando luka Tixo kuwo ama Africa, ate walutyila ngawo amalungelo amakulu ayenzele wona i-Africa. Atutelana atutelana awendawo ngendawo yada yat’ ukusike yangumntu yedwa ngase Simnareni apa. Yavakala iblokoma intsimbi ngexesha leshumi elinesinye, abeka akayeka ukuya kungena e-Tyalikeni. Kute sise sisidwadwa pandle abantu, yazala vingci tu indlu—yini, kotiwani betu? Uvakele esiti umntu “pandle, pantsi kwemiti.” Apuma ke amanene nama nenekazi aya adwela pantsi kwemiti. Waye ke kodwa ebese ete umfundisi kwase tyalikeni wawungenisa umcimbi, wati, “Silapa nje namhla size kubeka u-Mr. P. J. Mzimba izandla, njengokubabenise nimnyule ukuba abe ngumfundisi wenu.” Kutshiwo ke ngu Rev. Bryce Boss umpati wentlanganiso. Utsho wati ke uko na apa onesizatu angabeka sona pambi kwentlanganiso, sokuba u-Mr. Mzimba akafanele ukumiselwa abe ngumfundisi? Lombuzo ke upindwe katatu kwaba pakati nakwaba pandle ukubuzwa, akwavela namnye onesizatu esinjalo.

Besendite sipume saya pantsi kwemiti, sahlala pantsi komtunzi weseyile. Abafundisi ababeko ngo Rev. Messrs. B. Ross, Kayser, MacLeod, Moir; namanye ke amadoda ka Tixo no Mr. Smith no Mr. Bennie no Mr. Weir. Ndinovuyo olukulu ukuti nemantyi yetu u-Mr. Nightingale isicaka senkosazana, wayeko naye. Le ke yindoda ebesifanele ukuyitandazela, kuba ngumfo oyitandayo intlumo yabantsundu.

Kuvunywe amaculo ke, kuhlabela u-Mr. Jno. K. Bokwe. Savuma ngentliziyo ezishushu, kuba ede walutyila utando lwake kuti uTixo ngendlela enje. Ute emveni koko umfo

ka Ross wamana ukunyula ezibalweni indawo eziteta ngemfanelo yompatiswa lusapo luka Tixo, kanjalo neziteta ngemfanelo yaba basukuba bepetwe ukuba ngebetinina bona ukuzipata nokumpata lowo ubapeteyo. Wenza kanjako nentshumayelo eyabeta zashukuma intliziyo zetu sonke, kuba onke amazwi ake ayebeta kwintliziyo ezilindele kanye amazwi anjalo, kuba kaloku yonke ibipambi kwabo bonke.

Amazwi awateta ngawo u-Mr. Ross ngawo la, ewateta efuna ukubonisa ukuba sonke sinendawo zetu asinike zona u-Tixo erementeni “Imizimba yenu ingamalungu ka Kristu.—Nina nonke ningumzimba ka Kristu ningamalungu omnye nomnye. Abanye u-Tixo ubabekile erementeni, ukuqala, abapostile, nabaprofite, nabafundisi,” utsho wati ke yonke lento ihlangene yenza umzimba omnye ka Kristu. Lo ke lelinye lamalungu ka Kristu elibe kiweyo ngu Tixo endaweni yobufundisi mgcineni ke nimkatalele kuba kutiwa amalungu ka Kristu makakatalelwe njengoko amalungu omzimba womntu anjalo ukugcinana nokukatalelana.

Kude kwati ke emzuzwini kwenziwa umtandazo, kwati pakati komtandazo, bazibeka izandla abafundisi pezu kwentloko ka Mr. Mzimba lowo eguqe ngamadolo pakati kwabo.

Emveni koko kuhanjiswe umsebenzi wendumiso kwatetwa amazwi atile okumomeleza umfundisi omtsha.

Omnye umfundisi ote waposa amazwi ngu Mr. Moir. Eyake inteto uyibekise kumhlambi oza kupatwa ngu Mr. Mzimba wawucela ukuze umtandazele, isicelo ke eso esiti sanga singafezwa ngumntu wonke ontsundu, kuba lomfana wakowetu opatiswe lomsebenzi utwaliswe umtwalo angenakuwutini xa angalufumaniyo pezulu uncedo.

Sendite ke lomsebenzi andina gama lawo ubukulu bawo nobutsha bawo, kuba yinto entsha le makowetu. Kwati ke kwakugqitywa beza bonke abantu baleramente yase Dikeni bamnika izandla zokunene umfundisi wabo omtsha. Yapela ke intlanganiso.

Kuwo wonke lomsebenzi wokubeka umfundisi omtsha izandla kuko ilizwi elitetwe ngu Mr. Ross ebekise kuyo iremente lilo eli ke “Namhla ke oka Mzimba nimnyule ukuba abe ngumfundisi wenu ate ke naye walwamkela ubizo lwenu. Mnyuseni mxaseni,

mpakamiseni nimenze mkulu. Oko kwenzeni ngoku mtandazela nimcelele amandla, nangokumpata kakuhle, nimnike imbeko efanele umfundisi nomhlope. Indlu yake eniya kumakela yona mayifane nendlu zabanye abafundisi abamhlope.”

Kute ngokuhlwa kwalomini intombi ezifunda apa E-Lovedale zamnika isipo sokumbulisa nokubulela indlela ezininzi abesiti azincede ngazo ngexesha lokuba se Lovedale kwake. Zimnike kanjalo nepepa elinalamazwi:—

“Tina esingabafundisikazi nabafundiswa kwesi sikolo sentombi sase Lovedale Siyavuyisana nawe ngalemini yokumiselwa kwako kowona msebenzi udluliseleyo kweminye ngokubekeka, ate u-Tixo elufefeni lwake wakugcina ukuda uzekufikelela kuwo.

“Siya vuya ukwazi ukuba nakuba usishiya akuzi kwahlukana nati kanye, uza kuba ngu mfundisi wetu no Malusi wetu. Siya temba sitandaza ukuba u-Tixo aze abe ngu Mkokeli no Momelezi wako kuzo zonke imfanelo oya kubuzeka ngazo. Unga ungahlala ufumana indawo zokukuvuyisa pakati kwetu.

“Siya kubulela kakulu ngobubele bako obamane obubonisa kuti, nangokusinceda kwako ngendlela zonke obunokwenje njalo ngazo. Sikunika intwana encinane esicela ukuba uyamkele, ize imane ikukumbuza ukukubeka kwetu neminqweno yetu yokuba unga ungacunyelwa kuzo zonke izinto ozenzayo.”

Ngokuhlwa kwelandelayo imini amakwenkwe nabafana abafunda e-Lovedale anikele owawo umbuliso ku Mr. Mzimba aposa nalamazwi kuye:—

“Tina esingabafundi nabasebenzibase Lovedale Institution sifuna ukuvakalisa ukuvuyisana kwetu nawe ngokumiselwa kwako emsebenzini wobufundisi, nokupatiswa iremente yabantsundu elapa. Tina sesingabake bafumana uncedo olukulu kuwo amazwi ako, esitembayo ukuba luya kuba ngakumbi namhla, wakuba ungumfundisi wetu.

“Ekuboneni kwetu siti lemini asikuko nokuba inkulu kulomhlambi webandla le Nkosi elise Dikeni elizakufumana umfundisi wohlanga lwakowalo.—Umafrica wama Africa. Siya vuya kanye ukuba kushiyelwe kuwe ukugabula indlela yabafundisi abantsundu. Ngangoko sino kubona ngako tina bantu, asimazi obengade adlulise ukuyifanela indawo enjalo ngapezu kwako : esitembayo ke